ประจำเดือนครั้งแรกมาวันที่ 2 ส.ค 63 วันที่15 ส.ค กินยาคุมฉุกเฉินแบบ1เม็ด แล้ววันที่18 กินยาฉุกเฉินอีก ประจำเดือนมาอีกครั้งวันที่25 ส.ค แล้วเดือน ก.ย และเดือนนี้ประจำเดือนยังไม่มาเลยคะ กังวลมาก
สวัสดีค่ะ การใช้ยาคุมฉุกเฉินเป็นการรับประทานฮอร์โมนเพศขนาดสูงในคราวเดียวหรือห่างกันแค่ 12 ชั่วโมง ใช้ภายใน 72 ชั่วโมงหลังมีเพศสัมพันธ์เพื่อป้องกันการตั้งครรภ์ โดยประสิทธิภาพจะน้อยกว่ายาคุมแบบแผงรายเดือน และหากใช้ติดต่อกันหลายๆครั้งในรอบเดือนเดียว ก็จะลดประสิทธิภาพลงไปอีกยาคุมฉุกเฉินอาจทำให้มีเลือดออกผิดปกติทางช่องคลอดตามมาได้ภายใน 1-2 สัปดาห์ และอาจทำให้ประจำเดือนมาคลาดเคลื่อนไปได้ แต่ไม่ควรเกิน 7 วันดังนั้นประจำเดือนที่ไม่มาถึง2 เดือนแล้ว น่าจะผิดปกติ สาเหตุอาจเกิดจากการตั้งครรภ์ มีถุงน้ำหลายใบในรังไข่ ฮอร์โมนรังไข่ไม่สมดุล พังผืดมดลูก โรคไทรอยด์ทำงานผิดปกติควรซื้อชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิหากให้ผลลบ แต่ประจำเดือนก็ยังไม่มา ควรไปตรวจยืนยันผลที่รพ.และตรวจหาสาเหตุอื่นๆที่เป็นไปได้อื่นๆต่อไป